
Z A P I S N I K
2. sjednice Vijeća Mjesnog odbora Poljanice,

održane 14. srpnja 2021.

u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA:  Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.


Ostali nazočni: Sandra Šukunda, stručna referentica u Gradskom uredu za mjesnu samoupravu
Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.


Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 2. sjednicu Vijeća Mjesnog odbora.

Vijeće jednoglasno prihvaća tekst zapisnika konstituirajuće sjednice Vijeća, održane dana 24. lipnja 2021.

Na prijedlog predsjednice, Vijeće  jednoglasno utvrđuje

D N E V N I   R E D

1. Polaganje prisege članova Vijeća
2. Upoznavanje članova Vijeća Mjesnog odbora Poljanice 
3. Izvješće o realizaciji Plana malih  komunalnih akcija - izvjestitelj Jadranka Milivojević

4. Prijedlog termina dežurstva u prostorijama mjesne samouprave - donošenje zaključka;

5. Prijedlog za osobu domara u prostorijama mjesne samouprave - donošenje zaključka;

6. Pitanja, prijedlozi i obavijesti.
Ad 1. Polaganje prisege članova Vijeća
Predsjednica čita tekst prisege i poimence proziva članove Vijeća kojima su verificirani mandati, a nisu bili nazočni na konstituirajućoj sjednici i to gđa. Ingrid Grgić, gđa. Doris Vrebac i gosp. Neven Obradović. Članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./
Ad 2. Upoznavanje članova Vijeća Mjesnog odbora Poljanice
Članovi Vijeća međusobno su se kratko predstavili i izmijenili svoje kontakt podatke.
Ad 3. Izvješće o realizaciji Plana malih  komunalnih akcija

Predsjednica prošlog saziva Vijeća Mjesnog odbora Poljanice Jadranka Milivojević  upoznala je članove Vijeća sa Planom komunalnih aktivnosti za 2021. godinu, te pročitala i obrazložila   sve realizirane akcije iz Plana  u periodu od šest mjeseci ove godine. Također ih je ukratko izvijestila o  aktivnostima koje su članovi odradili u prošlom mandatu, kao i o nekim planovima i aktivnostima koje je potrebno nastaviti i u novom mandatu.

Ad 4. Prijedlog termina dežurstva u prostorijama Mjesne samouprave
Predsjednica upoznaje članove Vijeća s potrebom organizacije dežurstava od strane članova Vijeća u prostorijama mjesnog odbora jednom tjedno kako bi građani imali mogućnost osobno doći i izjasniti se o svojim prijedlozima i eventualnim primjedbama i problemima na području mjesnog odbora.

Nakon provedene rasprave, Vijeće jednoglasno donosi
Z A K LJ U Č A K
Članovi Vijeća Mjesnog odbora Poljanice dežurati će u objektu mjesne samouprave, Dubrava 203 srijedom od 18,00 do 19,00 sati.
Ad 5. Prijedlog za osobu domara u prostorijama mjesne samouprave
Predsjednica je upoznala članove Vijeća s dopisom dostavljenim od strane Gradskog ureda za mjesnu samoupravu kojim Gradonačelnik daje suglasnost za sklapanje ugovora sa sadašnjim domarima u trajanju od tri mjeseca, odnosno zaključno do kraja rujna.
Nakon provedene rasprave, Vijeće jednoglasno donosi
Z A K LJ U Č A K

Predlaže se da poslove domara u objektu mjesne samouprave Poljanice, Dubrava 203 i nadalje obavlja Mladen Nađ.
Ad 6. Pitanja, prijedlozi i obavijesti.
Predsjednica upoznaje prisutne o oštećenjima igrala u parku Dijane Budisavljević i ograde dječjeg igrališta Poljanički prilaz od strane nepoznatih osoba te da su sanirana u kratkom roku uz intervenciju komunalnog redara.
Član Vijeća Neven Obradović izražava zabrinutost pojavom lisica na području III. Poljanica, te predlaže da se obavijeste nadležne službe radi provjere i daljnjeg postupanja

Predsjednica upoznaje prisutne o pristiglom zahtjevu od strane predstavnika stanara Petih Poljanica 20 o zadržavanju oborinskih voda ispred i iza zgrade na oštećenjima te molbi da se iste saniraju. Obavještava članove Vijeća da se sanacija navedenog već nalazi u Planu malih komunalnih akcija Vijeća Mjesnog odbora Poljanice te je zahtjev za sanaciju ulegnuća na ulazu navedene zgrade proslijeđen Zagrebačkim cestama. 
Dovršeno u 19,30 sati.
KLASA:026-02/21-002/1050

URBROJ:251-06-11-513-21-2

U Zagrebu, 14. srpnja 2021.

Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            
